
ΤΕΥΧΟΣ ΠΡΩΤΟ Αρ. Φύλλου 94 

ΝΟΜΟΣ ΥΠ’ ΑΡΙΘ. 3854 

Τροποποίηση της νομοθεσίας για την εναλλακτική δια¬ 
χείριση των συσκευασιών και άλλων προϊόντων και 
τον Εθνικό Οργανισμό Εναλλακτικής Διαχείρισης Συ¬ 
σκευασιών και Άλλων Προϊόντων (Ε.Ο.Ε.Δ.Σ.Α.Π.) και 
άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

Το τελευταίο εδάφιο της παραγράφου 2.1. του άρ¬ 
θρου 6 του ν. 2939/2001 (ΦΕΚ 179 Α') αντικαθίσταται 
ως εξής: 

«Με κοινή απόφαση των Υπουργών Περιβάλλοντος, 
Ενέργειας και Κλιματικής Αλλαγής, Οικονομίας, Ανταγω¬ 
νιστικότητας και Ναυτιλίας και του αρμόδιου Υπουργού, 
που εκδίδεται ύστερα από εισήγηση του Ε.Ο.Ε.Δ.Σ.Α.Π, 
καθίστανται υποχρεωτικά τα πρότυπα διαχείρισης συ¬ 
σκευασιών τα οποία έχουν εγκριθεί από τον Ελληνικό 
Οργανισμό Τυποποίησης (ΕΛΟΤ) και αναφέρονται στις 
απαιτήσεις του άρθρου αυτού». 

Άρθρο 2 

1. Η παράγραφος Β περίπτωση 2.β) του άρθρου 7 του 
ν. 2939/2001 αντικαθίσταται ως εξής: 

«β) Όροι συμμετοχής στο σύστημα: 

Οι διαχειριστές συσκευασιών, εφόσον δεν προβαίνουν 
στην οργάνωση συστήματος ατομικής εναλλακτικής 
διαχείρισης με εφαρμογή συστήματος εγγυοδοσίας 
σύμφωνα με τους όρους που αναφέρονται στην πε¬ 
ρίπτωση 1, συμμετέχουν υποχρεωτικά σε συστήματα 
συλλογικής εναλλακτικής διαχείρισης, τα οποία έχουν 
λάβει τη σχετική έγκριση από τον Ε.Ο.Ε.Δ.Σ.Α.Π. Νέα συ¬ 
στήματα, ατομικά ή συλλογικά, μπορεί να οργανωθούν 
υπό την προϋπόθεση ότι οι ενδιαφερόμενοι διαχειριστές 
είναι ενταγμένοι, μέχρι την έγκριση των νέων αυτών 
συστημάτων σε ήδη λειτουργούντα συστήματα. 


Η συμμετοχή στα συστήματα εναλλακτικής διαχεί¬ 
ρισης: 

αα) συνοδεύεται από την καταβολή στο σύστημα εκ 
μέρους του ενδιαφερομένου διαχειριστή χρηματικής 
εισφοράς, η οποία προορίζεται αποκλειστικά, όπως και 
τα άλλα έσοδα του συστήματος, για την κάλυψη του 
κόστους της εναλλακτικής διαχείρισης, καθώς και του 
ποσοστού επί της εν λόγω εισφοράς που αποδίδεται 
στον Ε.Ο.Ε.Δ.Σ.Α.Π. σύμφωνα με το εδάφιο ια' της πα¬ 
ραγράφου 8 του άρθρου 24. 

ββ) παρέχει το δικαίωμα στον συμμετέχοντα διαχειρι¬ 
στή να επισημαίνει τις συσκευασίες με την ένδειξη που 
περιγράφεται στη σύμβαση προσχώρησης, ως απόδειξη 
της συμμετοχής του στο σύστημα και 

γγ) απαλλάσσει τους συμβαλλόμενους διαχειριστές 
από την ευθύνη εκπλήρωσης των υποχρεώσεων που 
περιγράφονται στο άρθρο 12». 

2. Στο τέλος της παραγράφου Γ του άρθρου 7 του 
ν. 2939/2001 προστίθεται εδάφιο, το οποίο έχει ως 
εξής: «Αν ανακληθεί η έγκριση ενός συστήματος από 
τον Ε.Ο.Ε.Δ.Σ.Α.Π. ή αν λυθεί το νομικό πρόσωπο ενός 
συστήματος, το ποσό που απομένει, ύστερα από την 
εξόφληση των οφειλών του συστήματος προς τρίτους, 
περιέρχεται στον Ε.Ο.Ε.Δ.Σ.Α.Π, ο οποίος υποχρεούται 
να το αποδώσει σε υφιστάμενα ή νέα συστήματα εναλ¬ 
λακτικής διαχείρισης συσκευασιών. Με απόφαση του 
Υπουργού Περιβάλλοντος, Ενέργειας και Κλιματικής 
Αλλαγής καθορίζεται ο τρόπος κατανομής του ποσού 
αυτού μεταξύ των υφιστάμενων και νέων συστημάτων, 
καθώς και κάθε άλλο σχετικό θέμα». 

3. Μετά την παράγραφο Δ του άρθρου 7 του ν. 2939/ 
2001 προστίθενται παράγραφοι Ε και ΣΤ ως εξής: 

«Ε. Κατά τη διάρκεια ισχύος της εξαετούς έγκρισης 
συστήματος ατομικής ή συλλογικής εναλλακτικής δια¬ 
χείρισης και με την επιφύλαξη των προβλεπομένων στο 
άρθρο 9 παρ. 4, ο Ε.Ο.Ε.Δ.Σ.Α.Π. μπορεί να τροποποιήσει 
τους όρους έγκρισης του συστήματος. Προς τούτο ο 
Ε.Ο.Ε.Δ.Σ.Α.Π. απαιτεί υποβολή τροποποιημένου φακέλου 
από το σύστημα. 






1948 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΣΤ. Ο Ε.Ο.Ε.Δ.Σ.Α.Π. τηρεί μητρώο διαχειριστών συ- 
σκευασιών, στο οποίο καταχωρίζονται υποχρεωτικά 
όλοι οι διαχειριστές συσκευασιών. Η εγγραφή των δι¬ 
αχειριστών στο μητρώο είναι απαραίτητη προϋπόθεση 
για τη νόμιμη άσκηση της δραστηριότητάς τους και 
για τη συμμετοχή τους σε δημόσιους διαγωνισμούς. Με 
απόφαση του Υπουργού Περιβάλλοντος, Ενέργειας και 
Κλιματικής Αλλαγής, καθορίζονται η διαδικασία εγγρα¬ 
φής στο μητρώο, τα στοιχεία που απαιτούνται για την 
καταχώριση των διαχειριστών στο μητρώο, καθώς και 
ο τρόπος κατάρτισης και τήρησης αυτού». 

Άρθρο 3 

Το άρθρο 9 του ν. 2939/2001 αντικαθίσταται ως 
εξής: 

«1. Κάθε τρία χρόνια από τη χορήγηση της έγκρισης 
του συστήματος εναλλακτικής διαχείρισης διενεργείται 
έλεγχος από τον Ε.Ο.Ε.Δ.Σ.Α.Π. ύστερα από αίτηση του 
συστήματος εναλλακτικής διαχείρισης ή αυτεπαγγέλ- 
τως, προκειμένου να διαπιστωθεί ότι κατά το χρονικό 
αυτό διάστημα εφαρμόζονται οι μέθοδοι εναλλακτικής 
διαχείρισης και επιτυγχάνονται οι στόχοι της σύμφωνα 
με τις απαιτήσεις του άρθρου 7. 

Αν από τον έλεγχο διαπιστωθεί ότι εφαρμόζονται οι 
μέθοδοι εναλλακτικής διαχείρισης και επιτυγχάνονται 
οι στόχοι, ο Ε.Ο.Ε.Δ.Σ.Α.Π. εκδίδει το Πιστοποιητικό 
Εναλλακτικής Διαχείρισης (Π.Ε.Δ.) για το συγκεκριμέ¬ 
νο σύστημα στο όνομα του συστήματος εναλλακτικής 
διαχείρισης. 

2. Το Π.Ε.Δ. χορηγείται εφόσον το σύστημα εναλλα¬ 
κτικής διαχείρισης: 

α) Αποδεικνύει με βάση τα στοιχεία που του ζητά ο 
Ε.Ο.Ε.Δ.Σ.Α.Π., ότι εκπλήρωσε τις υποχρεώσεις εναλλα¬ 
κτικής διαχείρισης για την προηγούμενη τριετία σύμ¬ 
φωνα με τους όρους που προσδιορίζονται στην έγκριση 
του συστήματος που χορηγήθηκε. 

β) Καταβάλλει ανταποδοτικό τέλος, ανερχόμενο σε 
5.000 ευρώ για τα ατομικά συστήματα εναλλακτικής 
διαχείρισης, 10.000 ευρώ για τα συλλογικά συστήματα 
εναλλακτικής διαχείρισης και 3.000 ευρώ για τα συλ¬ 
λογικά συστήματα εναλλακτικής διαχείρισης εμβέλειας 
μικρότερης της πανελλαδικής. Τα ως άνω ποσά μπορούν 
να αναπροσαρμόζονται με κοινή απόφαση των Υπουρ¬ 
γών Οικονομικών, Οικονομίας, Ανταγωνιστικότητας και 
Ναυτιλίας και Περιβάλλοντος, Ενέργειας και Κλιματικής 
Αλλαγής ύστερα από εισήγηση του Ε.Ο.Ε.Δ.Σ.Α.Π. 

3. Αν ο Ε.Ο.Ε.Δ.Σ.Α.Π. διαπιστώσει ότι δεν πληρούνται 
οι υποχρεώσεις εναλλακτικής διαχείρισης ή ότι δεν τη¬ 
ρούνται οι όροι της έγκρισης που χορηγήθηκε, μπορεί 
να θέσει ειδικούς όρους για την έκδοση του Π.Ε.Δ. με 
προθεσμία συμμόρφωσης με αυτούς ή και να επιβάλλει 
χρηματικό πρόστιμο σύμφωνα με το άρθρο 20. 

Εάν το σύστημα εναλλακτικής διαχείρισης επί δύο 
φορές δεν κρίνεται επαρκές ή δεν συμμορφώνεται με 
τους τιθέμενους ειδικούς όρους, ο Ε.Ο.Ε.Δ.Σ.Α.Π. έχει 
τη δυνατότητα: 

α) στην περίπτωση συστήματος ατομικής εναλλα¬ 
κτικής διαχείρισης να ανακαλεί την έγκριση του συ¬ 
στήματος αυτού και να υποχρεώνει τον διαχειριστή 
να συμμετάσχει σε εγκεκριμένο σύστημα συλλογικής 
εναλλακτικής διαχείρισης που αφορά τον κλάδο του, 

β) στην περίπτωση συστήματος συλλογικής εναλλα¬ 
κτικής διαχείρισης να προβαίνει σε αναθεώρηση των 


όρων ή σε ανάκληση της έγκρισης του συστήματος 
αυτού. 

4. Οι αιτήσεις και τα σχετικά συνοδευτικά στοιχεία για 
την έκδοση του Π.Ε.Δ. κατατίθενται στον Ε.Ο.Ε.Δ.Σ.Α.Π. 
κάθε τρία χρόνια, από τη χορήγηση της έγκρισης του 
συστήματος εναλλακτικής διαχείρισης, από την 1η Ια¬ 
νουάριου μέχρι την 31η Ιανουάριου. Μέσα σε έξι μή¬ 
νες από την υποβολή όλων των αιτούμενων από τον 
Ε.Ο.Ε.Δ.Σ.Α.Π. στοιχείων χορηγείται το Π.Ε.Δ. Τα συστή¬ 
ματα εναλλακτικής διαχείρισης στα οποία χορηγήθηκε 
Π.Ε.Δ. αναγράφονται στον κατάλογο του Ε.Ο.Ε.Δ.Σ.Α.Π. 
που προβλέπεται στο άρθρο 13». 

Άρθρο 4 

Η παράγραφος 2 του άρθρου 16 του ν. 2939/2001 αντι¬ 
καθίσταται ως εξής: 

«2. Με κοινή απόφαση των Υπουργών Περιβάλλο¬ 
ντος, Ενέργειας και Κλιματικής Αλλαγής, Οικονομίας, 
Ανταγωνιστικότητας και Ναυτιλίας και του συναρμό- 
διου Υπουργού, που εκδίδεται ύστερα από εισήγηση 
του Ε.Ο.Ε.Δ.Σ.Α.Π., καθίστανται υποχρεωτικά τα πρότυ¬ 
πα διαχείρισης των άλλων προϊόντων τα οποία έχουν 
εγκριθεί από τον Ελληνικό Οργανισμό Τυποποίησης 
(ΕΛΟΤ)». 

Άρθρο 5 

1. Η παράγραφος 3 του άρθρου 17 του ν. 2939/2001 
αντικαθίσταται ως εξής: 

«3. Οι δημόσιες υπηρεσίες, νομικά πρόσωπα δημοσίου 
δικαίου, επιχειρήσεις και οργανισμοί οργανώνουν τη 
συλλογή των αποβλήτων των άλλων προϊόντων που 
προέρχονται από τη δραστηριότητά τους σε συνεργα¬ 
σία με τα εγκεκριμένα συστήματα εναλλακτικής διαχεί¬ 
ρισης των αποβλήτων των άλλων προϊόντων». 

2. Η παράγραφος 4 του άρθρου 17 του ν. 2939/2001 
αντικαθίσταται ως εξής: 

«4. Με κοινή απόφαση των Υπουργών Οικονομίας, 
Ανταγωνιστικότητας και Ναυτιλίας και Περιβάλλο¬ 
ντος, Ενέργειας και Κλιματικής Αλλαγής, που εκδίδε- 
ται ύστερα από εισήγηση του διοικητικού συμβουλίου 
του Ε.Ο.Ε.Δ.Σ.Α.Π., καθορίζονται οι ειδικότεροι όροι και 
προϋποθέσεις, και κάθε σχετικό θέμα για την εναλ¬ 
λακτική διαχείριση των άλλων προϊόντων και για την 
έκδοση του πιστοποιητικού εναλλακτικής διαχείρισης 
στα αντίστοιχα συστήματα εναλλακτικής διαχείρισης, 
όπως οι ποσοτικοί στόχοι συλλογής, το πρόγραμμα 
και η οργάνωση των εργασιών της εναλλακτικής δια¬ 
χείρισης, η οργάνωση των συστημάτων εναλλακτικής 
διαχείρισης, οι όροι συμμετοχής σε αυτά, οι τεχνικές 
προδιαγραφές και προγράμματα, οι μέθοδοι που θα 
χρησιμοποιούν, καθώς και οι προϋποθέσεις έγκρισής 
τους από τον Ε.Ο.Ε.Δ.Σ.Α.Π.». 

3. Μετά την παράγραφο 6 του άρθρου 17 του ν. 2939/ 
2001 προστίθενται παράγραφοι 7, 8 και 9 ως εξής: 

«7. Η χρηματική εισφορά που καταβάλλουν σε σύστημα 
συλλογικής εναλλακτικής διαχείρισης οι συμμετέχοντες 
διαχειριστές άλλων προϊόντων, προορίζεται αποκλει¬ 
στικά, όπως και τα άλλα έσοδα του συστήματος, για 
την κάλυψη του κόστους της εναλλακτικής διαχείρισης, 
καθώς και του ποσοστού επί της εν λόγω εισφοράς που 
αποδίδεται στον Ε.Ο.Ε.Δ.Σ.Α.Π. σύμφωνα με το εδάφιο 
ια' της παραγράφου 8 του άρθρου 24». 

8. Αν ανακληθεί η έγκριση ενός συστήματος από τον 
Ε.Ο.Ε.Δ.Σ.Α.Π. ή αν λυθεί το νομικό πρόσωπο ενός συ- 

σχήματος, το ποσό που απομένει, μετά την εξόφληση 
των οφειλών του συστήματος προς τρίτους, περιέρχεται 
στον Ε.Ο.Ε.Δ.Σ.Α.Π. ο οποίος υποχρεούται να το αποδώ¬ 
σει σε υφιστάμενα ή νέα συστήματα εναλλακτικής δια¬ 
χείρισης του ιδίου προϊόντος. Με απόφαση του Υπουρ¬ 
γού Περιβάλλοντος, Ενέργειας και Κλιματικής Αλλαγής 
καθορίζονται τα κριτήρια και ο τρόπος κατανομής του 
ποσού αυτού μεταξύ των υφιστάμενων και νέων συστη¬ 
μάτων, καθώς και κάθε άλλο σχετικό θέμα. 

9. Ο Ε.Ο.Ε.Δ.Σ.Α.Π. τηρεί μητρώο παραγωγών, στο 
οποίο καταχωρίζονται υποχρεωτικά όλοι οι παραγωγοί 
των άλλων προϊόντων. Η εγγραφή των παραγωγών στο 
μητρώο είναι απαραίτητη προϋπόθεση για τη νόμιμη 
άσκηση της δραστηριότητας τους και για τη συμμε¬ 
τοχή τους σε δημόσιους διαγωνισμούς. Με απόφαση 
του Υπουργού Περιβάλλοντος, Ενέργειας και Κλιματικής 
Αλλαγής, καθορίζονται η διαδικασία εγγραφής στο μη¬ 
τρώο, τα στοιχεία που απαιτούνται για την καταχώριση 
των παραγωγών στο μητρώο, καθώς και ο τρόπος κα¬ 
τάρτισης και τήρησης αυτού». 

Άρθρο 6 

Η παρ. 1 του τμήματος Γ «ΔΙΟΙΚΗΤΙΚΕΣ ΚΥΡΩΣΕΙΣ» του 
άρθρου 20 του ν. 2939/2001 αντικαθίσταται ως εξής: 

«1. Σε φυσικά ή νομικά πρόσωπα, που παραβαίνουν τις 
διατάξεις του νόμου αυτού και ειδικότερα των άρθρων 
6, 7, 8, 9,11,12,16 και 17 και των κανονιστικών πράξεων 
που εκδίδονται κατ’ εξουσιοδότησή τους, επιβάλλονται 
ανεξάρτητα από αστική ή ποινική ευθύνη τους ως δι¬ 
οικητικές κυρώσεις διαζευκτικά ή σωρευτικά πρόστιμο 
από χίλια (1.000) έως ένα εκατομμύριο (1.000.000) ευρώ 
ή προσωρινή διακοπή λειτουργίας της συγκεκριμένης 
δραστηριότητας από πέντε ημέρες έως τριάντα ημέρες, 
ανάλογα με τη σοβαρότητα της παράβασης, την υπο¬ 
τροπή και το όφελος του παραβάτη, ως εξής: 

α. από τον Γ ενικό Γ ραμματέα Περιφέρειας εφόσον το 
προτεινόμενο συνολικό πρόστιμο ανέρχεται μέχρι εκα¬ 
τόν πενήντα χιλιάδες (150.000) ευρώ και η προτεινόμενη 
διακοπή λειτουργίας μέχρι πέντε ημέρες και 

β. από τον Υπουργό Περιβάλλοντος, Ενέργειας και 
Κλιματικής Αλλαγής όταν το προτεινόμενο συνολι¬ 
κό πρόστιμο υπερβαίνει τις εκατόν πενήντα χιλιάδες 
(150.000) ευρώ και η προτεινόμενη διακοπή λειτουργίας 
υπερβαίνει τις πέντε ημέρες. 

Οι ως άνω κυρώσεις επιβάλλονται ύστερα από αιτι¬ 
ολογημένη εισήγηση του διοικητικού συμβουλίου του 
Ε.Ο.Ε.Δ.Σ.Α.Π. και προηγούμενη ακρόαση του ενδιαφε¬ 
ρομένου». 

Άρθρο 7 

1. Το δεύτερο εδάφιο της περίπτωσης α' της παραγρά¬ 
φου 3 του άρθρου 24 του ν. 2939/2001 αντικαθίσταται 
ως εξής: 

« - την υποχρεωτική εφαρμογή των προτύπων που 
έχουν εγκριθεί από τον ΕΛΟΤ για τη διαχείριση των 
συσκευασιών και άλλων προϊόντων κατ’ εφαρμογή των 
άρθρων 6 και 16,». 

2. Η περίπτωση η' της παραγράφου 3 του άρθρου 24 
του ν. 2939/2001 αντικαθίσταται ως εξής: 

«η) Εκπονεί ή αναθέτει μελέτες και χρηματοδοτεί 
έρευνες που εξυπηρετούν το σκοπό του. Ειδικότερα 
για την ανάθεση μελετών ισχύουν οι διατάξεις του 
ν. 3316/ 2005 (ΦΕΚ 42 Α'), όπως εκάστοτε ισχύουν». 


3. Πριν από το τελευταίο εδάφιο της περίπτωσης 
θ' της παραγράφου 3 του άρθρου 24 του ν. 2939/2001 
προστίθενται τα ακόλουθα εδάφια: 

« - στα οικονομικά στοιχεία της λειτουργίας των συ¬ 
στημάτων εναλλακτικής διαχείρισης, 

- στα τεχνικά στοιχεία και σε κάθε άλλο στοιχείο 
αναφορικά με τη λειτουργία των συστημάτων εναλλα¬ 
κτικής διαχείρισης, καθώς και». 

4. Το τελευταίο εδάφιο της παραγράφου 4 του άρ¬ 
θρου 24 του ν. 2939/2001 αντικαθίσταται ως εξής: 

«Το διοικητικό συμβούλιο του Ε.Ο.Ε.Δ.Σ.Α.Π. συγκρο¬ 
τείται από εκπροσώπους του δημόσιου και ιδιωτικού 
τομέα, αιρετούς εκπροσώπους των Ο.Τ.Α., εκπροσώπους 
συλλογικών φορέων, περιβαλλοντικών οργανώσεων και 
οργανώσεων των καταναλωτών. Με κοινή απόφαση των 
Υπουργών Οικονομικών και Περιβάλλοντος, Ενέργειας 
και Κλιματικής Αλλαγής ορίζεται η αποζημίωση των 
μελών του Διοικητικού Συμβουλίου, σύμφωνα με τις δι¬ 
ατάξεις του άρθρου 17 του ν. 3205/2003 (ΦΕΚ 297 Α'), 
όπως κάθε φορά ισχύουν». 

5. Η παράγραφος 6 του άρθρου 24 του ν. 2939/2001 
αντικαθίσταται ως εξής: 

«6. Οι αποδοχές του Γ ενικού Διευθυντή και του προ¬ 
σωπικού του Ε.Ο.Ε.Δ.Σ.Α.Π., πλην αυτού που υπηρετεί 
στον Ε.Ο.Ε.Δ.Σ.Α.Π. με απόσπαση, καθορίζονται με κοινή 
απόφαση των Υπουργών Οικονομικών και Περιβάλλο¬ 
ντος, Ενέργειας και Κλιματικής Αλλαγής. Στο προσωπικό 
του Ε.Ο.Ε.Δ.Σ.Α.Π. καταβάλλονται εκτός έδρας αποζημι¬ 
ώσεις και οδοιπορικά έξοδα, σύμφωνα με τις διατάξεις 
του ν. 2685/1999 (ΦΕΚ 35 Α'), όπως κάθε φορά ισχύουν. 
Οι υπάλληλοι που αποσπώνται στον Ε.Ο.Ε.Δ.Σ.Α.Π. από 
το Υπουργείο Περιβάλλοντος, Ενέργειας και Κλιματικής 
Αλλαγής και τους άλλους φορείς του δημόσιου τομέα 
δικαιούνται τις αποδοχές και γενικά τις κάθε φύσε- 
ως απολαβές που θα ελάμβαναν εάν παρέμεναν στην 
οργανική τους θέση, το σύνολο δε των απολαβών και 
αμοιβών αυτών βαρύνουν τον Ε.Ο.Ε.Δ.Σ.Α.Π.». 

6. Τα δύο τελευταία εδάφια της παραγράφου 7 του 
άρθρου 24 του ν. 2939/2001 αντικαθίστανται ως εξής: 

«Οι θέσεις του προσωπικού του Ε.Ο.Ε.Δ.Σ.Α.Π επιτρέ¬ 
πεται να καλύπτονται και με απόσπαση ή μεταφορά 
προσωπικού που υπηρετεί με κάθε είδους σχέση ερ¬ 
γασίας, στο Υπουργείο Περιβάλλοντος, Ενέργειας και 
Κλιματικής Αλλαγής και σε άλλους φορείς του δημόσιου 
τομέα, όπως αυτός επανοριοθετήθηκε με το άρθρο 51 
του ν. 1892/1990 (ΦΕΚ 101 Α'), ύστερα από απόφαση του 
Υπουργού Περιβάλλοντος, Ενέργειας και Κλιματικής Αλ¬ 
λαγής και του αρμόδιου Υπουργού. Κατά τα λοιπά, η 
διαδικασία απόσπασης ή μεταφοράς του προσωπικού, 
κατά την αρχική στελέχωση του Ε.Ο.Ε.Δ.Σ.Α.Π., καθο¬ 
ρίζεται με κοινή απόφαση των Υπουργών Εσωτερικών, 
Αποκέντρωσης και Ηλεκτρονικής Διακυβέρνησης και 
Περιβάλλοντος, Ενέργειας και Κλιματικής Αλλαγής, κατά 
παρέκκλιση από τις κείμενες γενικές και ειδικές διατά¬ 
ξεις, χωρίς να απαιτείται γνώμη υπηρεσιακού ή άλλου 
συμβουλίου της υπηρεσίας από την οποία αποσπάται 
ή μεταφέρεται ο υπάλληλος. 

Η διάρκεια της απόσπασης των υπαλλήλων που προ¬ 
έρχονται από το Υπουργείο Περιβάλλοντος, Ενέργειας 
και Κλιματικής Αλλαγής και από άλλους φορείς του 
δημόσιου τομέα μπορεί να ορίζεται μέχρι τρία έτη και 
δύναται να παρατείνεται για ίσο χρονικό διάστημα με 
απόφαση του Υπουργού Περιβάλλοντος, Ενέργειας και 

Κλιματικής Αλλαγής και του αρμόδιου Υπουργού, ύστε¬ 
ρα από σχετική αίτηση του υπαλλήλου και με σύμφωνη 
γνώμη του διοικητικού συμβουλίου του Ε.Ο.Ε.Δ.Σ.Α.Π. 
Η σχέση εργασίας των υπαλλήλων με σχέση δημοσίου 
δικαίου που μεταφέρονται στον Ε.Ο.Ε.Δ.Σ.Α.Π. κατά τα 
ανωτέρω δεν λύεται παρά μόνο για τους ίδιους λό¬ 
γους που λύεται η υπαλληλική σχέση των δημοσίων 
υπαλλήλων. Σε περίπτωση διάλυσης του Ε.Ο.Ε.Δ.Σ.Α.Π., 
το προσωπικό που προέρχεται από απόσπαση ή με¬ 
ταφορά επανέρχεται αυτοδικαίως στον φορέα προέ¬ 
λευσής του, με πλήρη αναγνώριση της προϋπηρεσίας 
του στον Ε.Ο.Ε.Δ.Σ.Α.Π. Ο Κανονισμός προσωπικού του 
Ε.Ο.Ε.Δ.Σ.Α.Π. καταρτίζεται από το διοικητικό συμβού¬ 
λιο του Ε.Ο.Ε.Δ.Σ.Α.Π. και εγκρίνεται με απόφαση του 
Υπουργού Περιβάλλοντος, Ενέργειας και Κλιματικής 
Αλλαγής. 

Σε περίπτωση μεταφοράς προσωπικού κατά τα ανω¬ 
τέρω έχουν εφαρμογή οι διατάξεις των τριών πρώτων 
εδαφίων της παρ. 3 του άρθρου 20 του ν. 2515/1997». 

7. Μετά την περίπτωση ι' της παραγράφου 8 του άρ¬ 
θρου 24 του ν. 2939/2001 προστίθενται οι ακόλουθες 
διατάξεις: 

«ια. Ποσοστό 2% επί των ετήσιων χρηματικών εισφο¬ 
ρών του προηγούμενου έτους που καταβάλλουν οι υπό¬ 
χρεοι προς τα συστήματα συλλογικής εναλλακτικής 
διαχείρισης αποβλήτων συσκευασιών και άλλων προϊ¬ 
όντων. Συστήματα εναλλακτικής διαχείρισης, στα οποία 
συμπεριλαμβάνονται και τα ατομικά συστήματα, που δεν 
προβλέπουν χρηματικές εισφορές από τους υπόχρεους, 
αποδίδουν στον Ε.Ο.Ε.Δ.Σ.Α.Π. πόσο ίσο με: 

αα) είκοσι χιλιάδες (20.000) ευρώ, όταν το πεδίο εφαρ¬ 
μογής του συστήματος καλύπτει περισσότερες από μία 
περιφέρειες, 

ββ) πέντε χιλιάδες (5.000) ευρώ, όταν το πεδίο εφαρμο¬ 
γής του συστήματος περιορίζεται σε μία περιφέρεια. 

Το πιο πάνω ποσό αποδίδεται στον Ε.Ο.Ε.Δ.Σ.Α.Π. σε 
δύο ισόποσες δόσεις καταβλητέες το πρώτο δεκαήμερο 
του κάθε ημερολογιακού εξαμήνου και μπορεί να αυξο- 
μειώνεται με απόφαση του Υπουργού Περιβάλλοντος, 
Ενέργειας και Κλιματικής Αλλαγής. Το ποσό αυτό αποδί¬ 
δεται στον Ε.Ο.Ε.Δ.Σ.Α.Π. από την 1η Ιανουάριου 2011». 

8. Το πρώτο εδάφιο της παραγράφου 11.2 του άρθρου 
24 του ν. 2939/2001 αντικαθίσταται ως εξής: 

«Για τη στελέχωση του Γραφείου Εναλλακτικής Δια¬ 
χείρισης Συσκευασιών και άλλων προϊόντων συνιστώνται 
μία θέση του κλάδου ΤΕ Διοικητικού - Λογιστικού και 
τέσσερις θέσεις του κλάδου ΠΕ σε επιστημονικά πεδία 
συναφή προς τα θέματα που ρυθμίζει ο παρών νόμος». 

Άρθρο 8 

Οι παράγραφοι 1 και 2 του άρθρου 2 του π.δ. 99/2008 
(ΦΕΚ 154 Α') αντικαθίστανται ως εξής: 

«1. Το διοικητικό συμβούλιο του Ε.Ο.Ε.Δ.Σ.Α.Π. είναι 
εννεαμελές, αποτελείται από τον Πρόεδρο και οκτώ 
τακτικά μέλη και συγκροτείται με απόφαση του Υπουρ¬ 
γού Περιβάλλοντος, Ενέργειας και Κλιματικής Αλλα¬ 
γής. Ο Πρόεδρος και δύο τακτικά μέλη ορίζονται, με 
τους αναπληρωτές τους, με απόφαση του Υπουργού 
Περιβάλλοντος, Ενέργειας και Κλιματικής Αλλαγής.Ένα 
μέλος και ο αναπληρωτής του ορίζονται με απόφαση 
του Υπουργού Εσωτερικών, Αποκέντρωσης και Ηλεκτρο¬ 
νικής Διακυβέρνησης και ένα μέλος και ο αναπληρωτής 
του ορίζονται με απόφαση του Υπουργού Οικονομίας, 
Ανταγωνιστικότητας και Ναυτιλίας. Ένα μέλος προτεί- 


νεται από την Κεντρική Ένωση Δήμων και Κοινοτήτων 
(Κ.Ε.Δ.Κ.Ε.), ένα από την Κεντρική Ένωση Επιμελητηρί¬ 
ων, ένα από κοινού, ομόφωνα ή με σχετική πλειοψηφία 
από τις περιβαλλοντικές Μη Κυβερνητικές Οργανώσεις 
(Μ.Κ.Ο.) και ένα από το Εθνικό Συμβούλιο Καταναλωτών 
και Αγοράς (Ε.Σ.Κ.Α.), με τους αναπληρωτές τους. 

2. Τα μέλη του διοικητικού συμβουλίου πρέπει να 
έχουν γνώσεις και εμπειρία σε θέματα περιβάλλοντος 
ή εναλλακτικής διαχείρισης προϊόντων. 

Οι φορείς που εκπροσωπούνται στο διοικητικό συμ¬ 
βούλιο υποχρεούνται εντός τριάντα (30) ημερών από τη 
σχετική έγγραφη πρόσκληση του Υπουργού Περιβάλλο¬ 
ντος, Ενέργειας και Κλιματικής Αλλαγής να υποδείξουν 
τους εκπροσώπους τους με τους αναπληρωτές τους. 
Αν η προθεσμία αυτή παρέλθει άπρακτη και δεν έχουν 
υποδειχθεί εκπρόσωποι των φορέων, το διοικητικό 
συμβούλιο συγκροτείται από τα λοιπά μέλη μέχρι την 
υπόδειξη και το διορισμό των υπό κρίση εκπροσώπων. 
Αν παρέλθει προθεσμία δεκαπέντε (15) ημερών χωρίς 
κάποιος φορέας που εκπροσωπείται στο διοικητικό 
συμβούλιο να έχει υποδείξει τον εκπρόσωπό του, τότε 
ο Υπουργός Περιβάλλοντος, Ενέργειας και Κλιματικής 
Αλλαγής μπορεί με απόφασή του να ορίσει αυτός το 
μέλος του διοικητικού συμβουλίου». 

Άρθρο 9 

1. Η ετήσια εισφορά των δήμων και κοινοτήτων, 
προς τους Φορείς Διαχείρισης Στερεών Αποβλήτων 
(Φο,Δ.Σ.Α.), που προβλέπονται στο άρθρο 12 παρ.2 του 
ν. 1650/1986, όπως τροποποιήθηκε με το άρθρο 30 του 
ν.3536/2007 (ΦΕΚ 42 Α') και την παράγραφο 2 του άρ¬ 
θρου 7 της κ.υ.α. 50910/2727/2003 (ΦΕΚ 1909 Β'), καθο¬ 
ρίζεται με απόφαση του Διοικητικού Συμβουλίου των 
Φο,Δ.Σ.Α., με βάση το κόστος των παρεχόμενων προς 
τους δήμους και κοινότητες υπηρεσιών, ήτοι ευρώ ανά 
τόννο, και ανάλογα με τις ποσότητες στερεών αποβλή¬ 
των που αντιστοιχούν σε κάθε δήμο ή κοινότητα, συ¬ 
μπεριλαμβανομένων και των αντίστοιχων υπολειμμάτων 
τους από τα Κέντρα Διαλογής Ανακυκλώσιμων Υλικών 
(Κ.Δ.Α.Υ.). Η ετήσια εισφορά των δήμων και κοινοτήτων, 
καταβάλλεται σε τέσσερις ισόποσες τριμηνιαίες δόσεις. 
Η πληρωμή κάθε τριμηνιαίας δόσης γίνεται εντός του 
πρώτου δεκαημέρου του αντίστοιχου τριμήνου. Κατά τα 
λοιπά εφαρμόζονται οι διατάξεις του άρθρου 5 της υπ’ 
αριθ. 2527/7.1.2009 απόφασης των Υπουργών Εσωτερι¬ 
κών, Περιβάλλοντος, Χωροταξίας και ΔημόσιωνΈργων 
και Υγείας και Κοινωνικής Αλληλεγγύης (ΦΕΚ 83 Β'), 
εκτός από εκείνες που καταργούνται με το άρθρο 10. 

2. Σε περίπτωση καθυστέρησης καταβολής από δήμο 
ή κοινότητα τριμηνιαίας δόσης της ετήσιας εισφοράς 
προς τον οικείο Φο.Δ.ΣΑ πέραν του ενός μηνάς, το 
οφειλόμενο ποσό παρακρατείται υποχρεωτικά από τη 
Δ.Ε.Η. Α.Ε., από τα έσοδα του ενιαίου ανταποδοτικού 
τέλους καθαριότητας και φωτισμού που αναλογούν 
στον οφειλέτη δήμο ή κοινότητα, κατόπιν αποστολής 
στη Δ.Ε.Η. Α.Ε. σχετικού αιτήματος του οικείου Φο.Δ.Σ.Α., 
συνοδευόμενου από την αντίστοιχη απόφαση του Διοι¬ 
κητικού Συμβουλίου, και αποδίδεται σε αυτόν. 

Άρθρο 10 

Καταργούμενες διατάξεις 

Από την έναρξη ισχύος του παρόντος νόμου: 

1. Καταργούνται: 

α) η παρ. 3 του άρθρου 6 και η παρ. 1 του άρθρου 16 
του ν. 2939/2001 (ΦΕΚ 179 Α'), 

β) η παρ. 4 του άρθρου 40 του ν. 3801/2009 (ΦΕΚ 163 Α'), 
γ) το τελευταίο εδάφιο της παρ. 2 και η παρ. 5 του 
άρθρου 5 της κ.υ.α. 2527/7.1.2009 (ΦΕΚ 83 Α'). 

2. Δεν εφαρμόζεται η παρ. 6 του άρθρου 23 του 
ν. 3536/2007 (ΦΕΚ 42 Α') για τους Φο.Δ.Σ.Α. με νομική 
μορφή Συνδέσμων Δήμων και Κοινοτήτων. 

Άρθρο 11 

Στο τέλος της παραγράφου 10 του άρθρου 5 του 
ν. 2229/1994 (ΦΕΚ 138 Α'/ 31.8.1994), όπως τροποποιήθηκε 
με την παρ. 1 του δεύτερου άρθρου του ν. 2261/1994 (ΦΕΚ 
205 Α'), προστίθεται νέο εδάφιο ως εξής: 

«Δημόσιοι υπάλληλοι και λειτουργοί επιτρέπεται να 
διορίζονται ως πρόεδροι, αντιπρόεδροι και μέλη Διοι¬ 
κητικού Συμβουλίου των ως άνω εταιρειών. Επιτρέπεται 
επίσης να διορίζονται ως διοικητές, υποδιοικητές, διευ- 
θύνοντες σύμβουλοι, γενικοί διευθυντές, αναπληρωτές 
και βοηθοί γενικών διευθυντών των εταιρειών αυτών, 
εφόσον διαθέτουν τα προβλεπόμενα από τους οικεί¬ 
ους κανονισμούς προσόντα ή, αν δεν υφίσταται σχετική 
πρόβλεψη, προσόντα συναφή προς τα ανατιθέμενα σε 
αυτούς καθήκοντα, εφαρμοζομένων κατά τα λοιπά των 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 18 Ιουνίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΟΙΚΟΝΟΜΙΚΩΝ 

ΙΩΑΝΝΗΣ ΡΑΓΚΟΥΣΗΣ ΓΕΩΡΓ. ΠΑΠΑΚΩΝΣΤΑΝΤΙΝΟΥ 

ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ ΠΕΡΙΒΑΛΛΟΝΤΟΣ, ΕΝΕΡΓΕΙΑΣ 

ΚΑΙ ΝΑΥΤΙΛΙΑΣ ΚΑΙ ΚΛΙΜΑΤΙΚΗΣ ΑΛΛΑΓΗΣ 

ΛΟΥΚΙΑ-ΤΑΡΣΙΤΣΑ ΚΑΤΣΕΛΗ ΚΩΝΣΤΑΝΤΙΝΑ ΜΠΙΡΜΠΙΛΗ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ ΥΓΕΙΑΣ ΚΑΙ ΚΟΙΝΩΝΙΚΗΣ 

ΚΑΙ ΘΡΗΣΚΕΥΜΑΤΩΝ ΑΛΛΗΛΕΓΓΥΗΣ 

ΑΝΝΑ ΔΙΑΜΑΝΤΟΠΟΥΛΟΥ ΜΑΡΙΑ-ΕΛΙΖΑ ΞΕΝΟΓΙΑΝΝΑΚΟΠΟΥΛΟΥ 

ΑΓΡΟΤΙΚΗΣ ΑΝΑΠΤΥΞΗΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 

ΚΑΙ ΤΡΟΦΙΜΩΝ ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΑΙΚΑΤΕΡΙΝΗ ΜΠΑΤΖΕΛΗ ΧΑΡΑΛΑΜΠΟΣ ΚΑΣΤΑΝΙΔΗΣ 


Θεωρήθηκε και τέθηκε η Μεγάλη Σφραγίδα του Κράτους. 
Αθήνα, 21 Ιουνίου 2010 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΧΑΡΑΛΑΜΠΟΣ ΚΑΣΤΑΝΙΔΗΣ 


διατάξεων της παραγράφου 18 του άρθρου 32 του ν. 
2190/1994 (ΦΕΚ 28 Α')». 

Άρθρο 12 

Προστίθεται παράγραφος 5 στο άρθρο 6 του ν. 3252/ 
2004 «Σύσταση Ένωσης Νοσηλευτών - Νοσηλευτριών 
Ελλάδος (ΕΝΕ) και άλλες διατάξεις» ως εξής: 

«5. Ο χρόνος διεξαγωγής των εκλογών για ανάδειξη 
νέων αντιπροσώπων και οργάνων Διοίκησης της ΕΝΕ 
αναβάλλεται για οκτώ μήνες από τη δημοσίευση του 
παρόντος, προκειμένου να υπάρξει αντιστοιχία με το 
νέο διοικητικό χάρτη της χώρας». 

Άρθρο 13 

Η περίπτωση γ' της παραγράφου 2 του άρθρου 13 του 
ν. 3848/2010 (ΦΕΚ 71 Α') αντικαθίσταται ως εξής: 

«γ) Τίτλος Διδασκαλείου Εκπαίδευσης: 3 μονάδες». 

Άρθρο 14 
Έναρξη ισχύος. 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 






1954 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2410 597449 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 6 προσαυξανόμενη κατά 0,20 6 για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 16 ανά 50 σελίδες. 

• Η τιμή πώλησης σε μορφή οά-ΓΟΠί/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίαχ: 210 4071010 - ίηΐθπίθί: ήΙΙρ://νννννν.Θΐ. 9 Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά τα ταχυδρομικά έξοδα.. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, ΑΑΠ, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 6 ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 6 ανά έτος παλαιότητας. 

• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας συνδρομής (τρέχον έτος + παλαιότητα). 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 527900. 

Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885,210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας 
της Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε. από την ιστοσελίδα του Εθνικού Τυπογραφείου (νννννν.ο 1·9 γ) 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡ1 13:00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ://»»».€ΐ.αΓ - θ-πίβΜ: »6ΐ)ΐϊΐ35ΐ6ΐ·.6ΐ(δ)6ΐ.αΐ' 

* 01000942306100008 * 



Τεύχος 

Έντυπη μορφή 

Ψηφιακή μορφή 

Α.Ε.Δ. 

10 € 

Δωρεάν 

Α.Ε.-Ε.Π.Ε. και Γ.Ε.Μ.Η. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70 € 

Δωρεάν 

Ο.Π.Κ. 

- 

Δωρεάν 

Α' + Β' + Δ' + Α.Α.Π. 

- 

450 € 


Τεύχος 

Έντυπη μορφή 

Ψηφιακή μορφή 

Α' 

225 € 

190 6 

Β' 

320 6 

225 6 

Γ' 

65 6 

Δωρεάν 

Υ.Ο.Δ.Δ. 

65 6 

Δωρεάν 

Δ' 

160 6 

80 6 

Α.Α.Π. 

160 6 

80 6 

Ε.Β.Ι. 

65 6 

33 6 

































